বাংলা ভাষার রাষ্ট্রে ভাষা কেন শূন্যে মিলায়! | বর্ষপূর্তি সংখ্যা | Jugantor
মঙ্গলবার, ০৮ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
বাতায়ন
উপসম্পাদকীয়
বাংলার মুখ
আইটি বিশ্ব
তারাঝিলমিল
বর্ষপূর্তি সংখ্যা
ইউনিয়ন পরিষদ নির্বাচন ২০১৬
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
তারাঝিলমিল (২৪ মার্চ, ২০১৬)বর্ষপূর্তি সংখ্যা (২৪ মার্চ, ২০১৬)ইউনিয়ন পরিষদ নির্বাচন ২০১৬ (২৪ মার্চ, ২০১৬)সাহিত্য সাময়িকী (১৮ মার্চ, ২০১৬)ইসলাম ও জীবন (১৮ মার্চ, ২০১৬)সুস্থ থাকুন (১৯ মার্চ, ২০১৬)সুরঞ্জনা (২১ মার্চ, ২০১৬)অর্থনীতি (২০ মার্চ, ২০১৬)দৃষ্টিপাত (২৩ মার্চ, ২০১৬)প্রতিমঞ্চ (১৫ মার্চ, ২০১৬)স্বজন সমাবেশ (১৬ মার্চ, ২০১৬)প্রকৃতি ও জীবন (১৯ মার্চ, ২০১৬)ঘরে বাইরে (১৫ মার্চ, ২০১৬)পরবাস (১২ মার্চ, ২০১৬)বিজয় দিবস বিশেষ সংখ্যা ২০১৩ (০২ জানুয়ারি, ২০১৬)কালনিরবধি বিশেষ সংখ্যা ২০১৪ (২৯ ডিসেম্বর, ২০১৫)যুগান্তর বিশেষ আয়োজন (০৮ মার্চ, ২০১৬)চাকরির খোঁজ (১৭ মার্চ, ২০১৬)একুশে বিশেষ সংখ্যা (২২ ফেব্রুয়ারি, ২০১৬)১৭ বছরে যুগান্তর (০৩ ফেব্রুয়ারি, ২০১৬)আলোকচিত্রে যুগান্তরের প্রতিষ্ঠাবার্ষিকী (০১ মার্চ, ২০১৬)আন্তর্জাতিক নারী দিবস (০৮ মার্চ, ২০১৬)
দ্বিতীয় সংস্করণ
বিচ্ছু
হোম
বর্ষপূর্তি সংখ্যা
শহীদ ইকবাল    |
প্রকাশ : ২৪ মার্চ, ২০১৬ ০০:০০:০০ | অাপডেট: ২৪ মার্চ, ২০১৬ ০৪:০১:৫৮
প্রিন্টঅঅ-অ+
সর্বস্তরে বাংলা
বাংলা ভাষার রাষ্ট্রে ভাষা কেন শূন্যে মিলায়!
বাংলার অধ্যাপক হিসেবে কাজ করছি প্রায় দেড়যুগ। বাংলা একদিকে যেমন জীবন-জীবিকা অন্যদিকে গর্বের বা অহংকারেরও। অল্পকিছু সাধ্যমতো দায়িত্বের কাজের ভেতরও তাকে রাখি। সে দায়িত্ব কী? পলে পলে অনেক সময় চেতনার স্তরে প্রতিক্রিয়াও পড়ে- বাড়েও। চলতে-ফিরতে আঘাত ও অভিঘাত তো কম নয়। সেগুলো মোকাবেলা করি কিংবা করি না। মনে পড়ছে, বঙ্গবন্ধু ১৯৭১ সালের ফেব্র“য়ারিতে বলেছিলেন, আমাদের হাতে যেদিন ক্ষমতা আসবে সেদিন থেকেই দেশের সবস্তরে বাংলা ভাষা চালু হবে। পরে দেশে স্বাধীনতার অরুণোদয় হলে, সংবিধানে তা যুক্ত হল। এখন নিু আদালতে বাংলা ব্যবহার হচ্ছে, উচ্চ আদালতে নয়। দেশের সব সরকারি প্রতিষ্ঠানে ইংরেজির প্রাধান্য আছে। বিপরীতে বাংলা সেখানে অধিকতর দুর্বল ও নাজুক; কোনো কোনো ক্ষেত্রে নির্বাপিতও। ঢাকা শহর তো এখন কর্পোরেট পুঁজির শহর। তাকালেই ঝা-চকচক জৌলুস। রেস্টুরেন্ট-বার সব জায়গায় পাশ্চাত্য প্রভাব। লেটারিং, শেফ কোথায় নয়। একটা শ্রেণী ও সমাজ অর্থনীতির চাপের ভেতর দিয়ে এখন উপরে উঠছে। পেছনের সেই পুরনো মৌরসীপাট্টার ওপর যেন নতুন জাজিম পাতা হয়েছে। সেগুলোর প্রভাবে ইংরেজিয়ানার বিকৃত পসার চতুর্দিকে বিধৃত। শ্রেণীস্তরে ফারাক একপ্রকার দ্রুততর বাড়ছে। সেখানে মানুষে মানুষে ভেদ, মন-মেজাজের পার্থক্য, পোশাক-আশাকের ধরন, আহার-বিহারের করণকৌশল মিলেমিশে সমাজে বেশ শ্যাওলা জমে উঠেছে। বিভিন্ন গলি-ঘুপচিতে ওইসব মানুষ জাতে আলাদা, বাঙালি থাকে না, বাঙালিত্ব অস্বীকারও করে, অঙ্গিভঙ্গির ভেতর দিয়ে। এরা সত্তরের উচ্চপদে চাকরি পাওয়া পদস্থ বাবার মোটামুটি দ্বিতীয় প্রজন্ম বলা যায়। পারিবারিক শিক্ষাও এদের সেরকম। বলা চলে, ফারসি-আরবি কিংবা ইংরেজি এদের কাছে খুব আদরের। ভাষাটা খুব বেশিভাবে ধর্মের সঙ্গে কখনও বা তা পাশ্চাত্য আনুগত্যের মতো করে আটকানো। এটা নিয়ে ওদের বিকৃতিপনা আছে, দ্বিধার আকৃতি মনগড়া ধরনের, কেউ বোঝে আবার কেউ বোঝে না। তবে এরা প্রয়োজনে বিশেষ দিনে শহীদ মিনারে যায়। ভোল পাল্টিয়ে নয়, গড্ডলিকার মতো। বাংলা নয়, ওখানে যাওয়া তাদের এক ধরনের ফ্যাশনের গিট্টুতে আটকানো মানসিকতা আর কী! যেহেতু আজকালকার ওটাও কর্পোরেট মর্যাদা সমর্থিত, তাই ওতে নেই তাদের কোনো বিভ্রান্তি বা পেছনের টান। তবে কী এ ভূখণ্ডের বাঙালি মুসলমান দ্বিতীয় প্রজন্মেই থমকে গেল? কীসে তবে জুটেছিল মাতৃভাষায় রক্তপাত! তারপরও তো ওরাই পেতে দিয়েছিল ষাটে-সত্তরে বীরের কৌরব দর্প- সেটা কেন দ্রুত ফ্যাকাশে হয়ে গেল? এমনকি শিথিল হয় তার অনুরাগে, আটের দশকের আরও পরে। একি ইতিহাসের পুরাণমালার ক্ষত আর মালিন্য- যা কিছু তারই সন্তর্পণ বহিঃপ্রকাশ! আমলা-বিচারপতি-বিশ্ববিদ্যালয়ের শিক্ষক, বুদ্ধিজীবী, নামিদামি প্রকৌশলী-ডাক্তার কেন ভোগ আর জৌলুসের আগাছা মাড়াতে ব্যস্ত, তাদেরই বা ফেলে আসা পেছনের গৌরবময় আন্দোলনের ইতিহাস কই? সব কী ছেড়ে গেছে? তারাই তো এনেছিলেন চোখের জলে ভিজিয়ে দিয়ে মাতৃভাষা বাংলা মায়ের অহঙ্কারকে- তবে এখন কেন এ পরিণতি, কেন এত দীনতা!
সর্বস্তরে বাংলা তো দূরের কথা, বছরজুড়ে বাংলা নানাভাবে উপেক্ষিত, তাচ্ছিল্যতা আর অনাদরের তীব্রতায় কুণ্ঠিত। বিশ্ববিদ্যালয়ের স্বায়ত্তশাসিত অঙ্গনে বাংলা আছে, একাডেমিক পড়াশোনার জন্য, তবে সব জায়গায় তা নেই। আজকাল যে সরকারি বিশ্ববিদ্যালয় হচ্ছে, সেগুলো টেকনিক্যাল- নাম দেয়া হয়েছে বিজ্ঞান ও প্রযুক্তি বিশ্ববিদ্যালয়। তাতে কোনোটায় বাংলা আছে, কোনোটায় নেই। আর প্রাইভেট বিশ্ববিদ্যালয় আছে ৯১টি, তাতে গোটা দশেক বিশ্ববিদ্যালয়ে নিভু নিভু করে বাংলার পাঠ হয়- অনেক অনাগ্রহ নিয়ে। আর অনাগ্রহের মাত্রা এতই তীব্র যে, ওই বিভাগের শিক্ষকদেরও বেতন অন্য বিভাগের শিক্ষকদের চেয়ে কম। তাইতো! যার নামই হয় না বাংলা নামে, ছুটির নোটিশ হয় ইংরেজিতে, সভা আহ্বান হয় ইংরেজিতে, পরিপত্র জারি হয় ইংরেজিতে- সেখানে যদি কেউ বাংলায় লেখে-পড়ে তবে তার গুরুত্ব থাকবে কেন? তার বেতন তো কম হবেই। হায়রে নিয়তি! এখন নিজের মুখের দিকে তাকিয়ে দেখি, বাংলাভাষা নিয়ে যা লেখালেখি হচ্ছে, তাও শুধু একুশের মাসে, অন্য সময় আমরা কী এসব খেয়াল করি? আইন আদালতের কথা প্রথমেই একটু বলেছি, অফিসিয়াল কাজে একটি সেক্টরে বাংলার নাজুক অবস্থার কথা বললাম, রাস্তাঘাটে, রেস্টুরেন্টে নাম থেকে শুরু করে যত কাজ সবই যে ইংরেজিতে- তা বলাই বাহুল্য। এতে করে নিজের উজ্জ্বলতা কী বাড়ে? কতটুকু বাড়ে- ঠিক জানি না, তবে এতে যে বিকার জন্ম নেয় তা সত্য। আমাদের দেশে এখন প্রচুর চাইনিজ রেস্টুরেন্ট, এসে গেছে স্পেনিশ-মালয়েশিয়ান বা ইতালিয়ান ডিশও। গ্লোবালাইজেশনের যে আগ্রাসী নেতৃত্ব তৃতীয় বিশ্বে পুনর্গঠিত হয়েছে সেটি আর তো অস্বীকার করা যাচ্ছে না। পণ্যের বাজারে এখন চাইনিজদের দাপট ঠেকাতে ব্যস্ত মনোপোলি আমেরিকা। এশিয়ায় জাপানের উত্থান পশ্চিমারা স্বাভাবিকভাবে নিচ্ছে না। ভারতবর্ষে ঔপনিবেশিক শাসন একসময় চলেছে, সেটি হয়তো প্রতিষ্ঠিত হয়েছিল ইউরোপীয় রেনেসাঁসের সূত্রেই। ব্রিটিশদের আগে এদেশে ফরাসি ওলান্দাজ দিনেমার এসেছে। তারাও বাণিজ্যের কারণেই এসেছে। পুঁজি ও ভোক্তার সম্পর্ক, বৃত্তিজীবী, শ্রমমূল্য, উৎপাদন সম্পর্ক ব্যক্তি তৈরি করে। ইংরেজি শিখে চাকরি করা, ম্যাজিস্ট্রেট হওয়ার স্বপ্ন দেখেছে- চলেছে, সেরূপে বাঙালির মন ও মেধা। ক্রমশ তাদের সংস্কার হয়তো এক পর্যায়ে কিছুটা মুছে গেছে। চিন্তার চর্চা অল্প পরিসরে হয়েছিল। আত্ম-অধিকার, আত্মনিয়ন্ত্রণের মর্যাদাও ছিল। তবে পুঁজির ক্রমবিকাশে যেভাবে শিল্পায়ন হয় ব্যক্তির মানসিকতা তৈরি হয়- ঠিক সেভাবে তা ভারতবর্ষে হয়নি। তেমন দেশও এটি নয়। ধর্ম-আশ্রম আর ভক্তিপূজোর দেশ ভারত। যখন ব্রিটিশরা এখান থেকে চলে গেল, তখন যে মধ্যবিত্ত বুর্জোয়া শ্রেণী তৈরি হল- পুচকে হলেও তারা নবাব, সাহেবজাদা, রাজবাড়ির জমিদার, মঞ্জিলের কর্তা- তারা কেউই সাংস্কৃতিক অহংকারটুকু তৃতীয় চক্ষু দিয়ে বিচারের শক্তিটুকু পায়নি। সমাজ-মর্যাদা ছিল তাদের- সামন্ততন্ত্রের ওই বাসি-পচা ঐতিহ্যের ভেতরেই। বিপরীতে কৌম-সমাজের ভেতর থেকে যারা এক-আধটু মেধা বা প্রতিভাবলে উঠে এলেন তারাও এ বিষয়ে যে খুব সচেতন ছিলেন তা নয়। বুকি লেখাপড়ায়, তত্ত্ববিদ্যা আয়ত্ত করে ভালো ফল পাওয়া যায়, হয়তো চাকরিও হাতের নাগালে আসে কিন্তু সংস্কৃতিশূন্যতা পায়ের তলায়ই রয়ে যায়। যেটি কয়েক প্রজন্ম ধরেই এখনও লক্ষ্য করা যাচ্ছে। বুয়েটের স্বনামধন্য অধ্যাপক কিংবা উচ্চবিদ্যার অধ্যাপক, চিকিৎসকও বটে কিন্তু মোটেই বিজ্ঞানমনস্ক নন। এমন অনেকেই জঙ্গিদের খাতাতেও নাম লেখাতে ভোলেন না। ফলে আমাদের সমাজ-অর্থনীতির যে ইতিহাস তাতে আত্ম-অস্তিত্ব, আত্মমর্যাদার ব্যক্তিত্ব যেভাবে সৃজন হয়েছে- তাতে ভাষা-সংস্কৃতিটুকু ধোঁয়াশা আর কণ্টকাবৃত্তই থেকে গেছে। নানাবিধ পরীক্ষা-নিরীক্ষার ভেতর দিয়ে উপনিবেশিকতা পেরিয়ে উত্তর-উপনিবেশের দর্পণে আমরা হয়তো ঘুরে দাঁড়িয়েছি, বিজয় পেয়েছি কিন্তু আবার এক্ষুণি বেপথুও হয়েছি।
কখনও বাণিজ্যের নামে, কর্পোরেট দাসত্বের নামে, গ্লোবালাইজেশনের নামে কিংবা পুঁজির প্রলোভনে বা কর্তৃত্বের লোভে বার বার আমরা নানাভাবে আটকে গেছি। বাংলা ভাষা বা বাঙালিত্ব তাতে হোঁচট খেয়েছে, বেপথু হয়েছে। নির্বিচারে অগ্রাহ্যও হয়েছে। কেন এবং কী-র উত্তর আমরা খুঁজে দেখিনি কোনোদিনই।
উচ্চতর শিক্ষায়, স্বাস্থ্যসেবায় এখন কী চলছে? বিশ্বব্যাংক বা আইএমএফ জাতীয় টাকা-পয়সায় সর্বস্তরের মানুষ গা সেধিয়ে দিয়েছে। আমরা বিশ্ববিদ্যালয়গুলোতে উচ্চশিক্ষার গুণগত উৎকর্ষের নামে কোটি টাকার প্রজেক্ট বিক্রি হতে দেখি। কার্যত জ্ঞানশীলতার চর্চা এখানে কতটুকু আছে? আরাম-আয়েশের জন্য অবকাঠামো ও প্রসাধনী কার্যক্রমের চর্চা আর ভাউচার মিলিয়ে বিদেশ ভ্রমণের ফন্দি আছে- তার বাইরে আর কী? জাতি গঠনের অঙ্গীকার তাতে কতটা আছে? কথাগুলো সরলভাবেই বলছি, বাংলা ভাষাকে বিবেচনায় রেখে। কারণ, ভাষাভিত্তিক রাষ্ট্রের কাছে ভাষা কেন অপাঙ্ক্তেয়, কীভাবে তা অপাঙ্ক্তেয় হচ্ছে- পুঁজির কারণে ক্রমশ তা কীভাবে দূরে সরে যাচ্ছে এ বিষয়গুলো তো এখন আমাদের চাক্ষুষ জীবনের ব্যবস্থাপনার মধ্যেই তৈরি হচ্ছে, বিচ্ছিন্ন তো কিছু নয়। বাংলা নামের রাষ্ট্রের অঙ্গীকার ছিল- এই ভাষা এক পর্যায়ে চেতনার উন্মীলন পেল, পৌঁছে গেল আন্তর্জাতিক আসরে- আমরাই তো তাকে সমাদর করলাম, নেতৃত্ব নিলাম কিন্তু আমরাই প্রতিনিয়ত কেন পিছু হটে যাচ্ছি, ভাষাকে পদদলিত-অবহেলিত হতে দেখে নির্বিকার থাকছি, মেনেও নিচ্ছি- কেন? আরও বিস্তৃতভাবে বললে, যদি ভাষাকে অস্বীকার করি তবে সংস্কৃতি-জীবনযাপন-শিক্ষাদীক্ষার কোল ঘেঁষে মর্যাদা-সম্মানের তো কিছুই অবশিষ্ট থাকে না। হীনমন্যতা পেয়ে বসে। প্রভু আর দাসত্বের বৈপরীত্য-মনস্তত্ত্ব কাজ করে। এটা তো সত্য যে, কর্পোরেট সম্প্রসারণে যারা কাজ করছে (বিভিন্ন আন্তর্জাতিক সাম্রাজ্যবাদী এজেন্টসহ) তারা প্রান্তিক জনগোষ্ঠীর ভাষা-সংস্কৃতিকে কার্যত আত্মসাৎ করতে চায়। পঙ্গু করে ফেলতে চায়। সংস্কৃতির উৎসবকে প্রাণহীন- মেরুদণ্ডহীন করে চিরন্তন শোষকের যাঁতাকলে পিষতে চায়। তখন আত্ম-অস্তিত্ব বা আত্মঅবমাননার স্রোত অক্টোপাসের মতো গোটা জাতিকে গ্রাস করে। ভোগ আর তৃপ্তি নিয়ে যে বিকারগ্রস্ততা তৈরি হয় তার ফল মেরুদণ্ডহীন জাতি চিরকালীন বহনের সূত্র তৈরি করে। ফলে ভাষাভিত্তিক রাষ্ট্রে বা ভাষার মধ্য দিয়ে জন্ম নেয়া রাষ্ট্রে ভাষা উপেক্ষিত হলে, সংস্কৃতি-দেশ-স্বাজাত্য-জাতীয়তা সবকিছুই পেছনে পড়ে থাকে, ভূলুণ্ঠিতও হয় নাড়ির স্পন্দনের সাধনাগুলো। যে কথা বলছিলাম, বিশ্ববিদ্যালয়ে উচ্চশিক্ষার নামে প্রজেক্টগুলোর কথা, প্রায় একইরকম কাজ করছে দেশের হাজার হাজার এনজিও রাষ্ট্রের শিক্ষা কর্মপ্রক্রিয়া বা নীতিনির্ধারণের সঙ্গে ওরাই (বিদেশী প্রভুরা) জড়িত। এখন যে বিষয়টি প্রশ্নবিদ্ধ তা হল, অনুন্নত দেশ বলেই কী বাংলাদেশ ওই প্রভুদের ধ্বজা ওড়াবে? তাদের দেয়া প্রেসক্রিপশন অনুযায়ী কর্মপ্রণালী নির্ধারণ করবে? তাহলে এদেশের জনতার ভেতর থেকে উঠে আসা গণতন্ত্র, মুক্তিযুদ্ধ, মাতৃভাষার সদয় ও সমর্থক কী তারা নন? নাকি এখন সবই কাগুজে ব্যবস্থার ভেতরে নিপতিত-নির্বাসিত? সব বিশ্ববিদ্যালয়ে এখন লেখাপড়া হয় গ্রেডিং পদ্ধতিতে। সেমিস্টারে পরীক্ষা হয়। এ প্রক্রিয়ায় বড় বড় বিশ্ববিদ্যালয়গুলো কাজ করতে গিয়ে রীতিমতো হিমশিম খাচ্ছে। শুধুই পরীক্ষা আর প্রশ্নের নির্ধারিত উত্তর দিয়ে শিক্ষার্থীদের পাঠক্রম সাজানো। জ্ঞানচর্চা, বুদ্ধিবৃত্তির অনুশীলন এ পদ্ধতিতে বেশ দুর্লভ। এটি অস্বীকার করার কিছু নেই। উচ্চশিক্ষা কীভাবে হবে বা আমাদের বাস্তবতা না বুঝেই পাশ্চাত্যের অনুকরণে তা শুরু হল কী করে তা এক বড় তেলেসমাতি! আর অধিকাংশ বিভাগের পাঠক্রম তো ইংরেজিতেই রচিত। মেডিকেল শিক্ষাতেও তাই। যুগোপযোগী জ্ঞানের অভাব বিষম। সেই পুরনো পদ্ধতির শিক্ষা চলছে তো চলছেই। তার সংস্কারের ব্যবস্থা নেই। শুধু শিক্ষা প্রতিষ্ঠান বলি কেন আমলা বানানোর ট্রেনিং সেন্টারগুলোও সেই ব্রিটিশ আমলের নিয়মেই পড়ে আছে। ওরা দাসত্বই রপ্ত করতে শেখাচ্ছে, প্রশাসন কীভাবে গণমানুষের প্রভুত্ব করে তাই শিখে চলে। যে দেশে মুক্তিযুদ্ধ হল, ভাষার ভেতর দিয়ে রাষ্ট্র গঠিত হল সেখানে আমলাদের সব কর্মপন্থা ব্রিটিশ রীতির; পররাষ্ট্রনীতি, স্বরাষ্ট্র নীতি, বহির্বিশ্বের সম্পর্ক সবই ইংরেজিতে চলে। আমরা কেউ ইংরেজির বিরোধিতা করি না কিন্তু ইংরেজির দাসত্বপনার বিরোধিতা করি। জাপান-চীন নিজ ভাষায় সব শিক্ষা চালাচ্ছে। অন্য দেশের কেউ সেখানে ডিগ্রি নিতে গেলে তাদের নিজ ভাষাটি অগ্রাধিকার পায়, একবছর সেটি রপ্ত করার পর তবে ল্যাবে প্রবেশের অনুমতি হয়। আর আমরা বিদেশে চিঠি লিখে কোনো বিষয়ে প্রস্তাব পাঠাতে গেলে ইংরেজিতে লিখি, সেখানে ইংরেজির পাশাপাশি বাংলা ড্রাফট সংযুক্ত করলে তো অসুবিধা হওয়ার কথা নয় কিন্তু হীনমন্যতায় তা করি না। আসলে আত্মসম্মানটা নিজের- এটা কেউ দেয় না, এজন্য আত্মিক শক্তি খুব দরকার। অনেকেই হয়তো বলবেন, অর্থনীতির কাছে বা ব্যবসা-বাণিজ্যের যুগে পৃথিবীব্যাপী যে যোগাযোগ তাতে কী বাংলা চলে! কিন্তু এটি তো ভ্রান্ত কথা। জাপান-চীন কীভাবে চলছে, তাদের অর্থনৈতিক শক্তি আছে আমাদের নেই- এইতো! কিন্তু আত্মমর্যাদা নিয়ে ইংরেজির পাশাপাশি বাংলা চালু রাখলে কারও তো আপত্তি থাকার কথা নয়। সরকারের সদিচ্ছা থাকলে সব প্রাইভেট বিশ্ববিদ্যালয়গুলোর নাম বাংলায় লেখার জন্য আদেশ জারি হতে পারে- এজন্য একটি প্রজ্ঞাপনই কী যথেষ্ট নয়- কিংবা বিভিন্ন প্রজেক্টে অর্থ-বরাদ্দ থেকে শুরু করে বিভিন্ন কর্মকাণ্ডে অনুমোদনের জন্য সরকার যদি মাতৃভাষার অঙ্গীকারে দৃঢ় পদক্ষেপ নেয়- তবে কে এর ব্যত্যয় ঘটাবে! সরকারকেই রাষ্ট্রীয় আদর্শ সমুন্নত রাখতে হবে। এজন্য অর্থনৈতিক শক্তি মুখ্য নয়, ভাষার প্রতি সদিচ্ছা ও সহানুভূতিই যথেষ্ট। কারো মুখপানে চেয়ে থাকা নয়; যেভাবে স্বীয় অর্থায়নে একটি পদ্মা সেতু হতে পারে, আরও বড় বড় প্রজেক্ট সম্পন্ন হতে পারে, সেখানে মাতৃভাষাকে সমাজ জীবনে প্রতিষ্ঠা করার জন্য সরকারের সদিচ্ছা-নির্ভর একটি কঠোর আদেশই যথেষ্ট। বাকিটা এদেশের মানুষ নিজস্ব দায় থেকেই করে নেবে, সন্দেহ নেই। আমরা আরও এক পা এগিয়ে বলতে পারি, এই সরকারের যে দলীয় আদর্শ তাতেই তো সর্বস্তরের বাংলা চালুর অঙ্গীকার আছে। তাহলে সেটি কেন অবহেলিত থাকবে! সুতরাং পরিষ্কার করে বলা যায় অর্থনৈতিক শক্তি এখানে বড় বাধা নয়, বড় বাধা আমাদের ভেতরের ঔপনিবেশিক সংস্কার ও দাসত্ব। সেটি আমাদের বিশাল অর্জনকেও যে ভুলিয়ে দেয় তার প্রমাণ সর্বস্তরে বাংলা চালুর এমন আকাক্সিক্ষত একটি উদ্যোগ যখন মাত্র সরকারি আদেশের কারণে অপাঙ্ক্তেয় রয়ে যায়। অদ্যাবধি তা আমাদের মেলে নেই। কোনো সময় সরকারিভাবে এক-আধটুকু বললেও তা খুব দ্রুতই শূন্যে মিলায়।
এখন এরূপ প্রস্তাবনার পাশাপাশি আরও একটি মনঃকষ্টের বিষয় বলতে হয়- তা হল শুদ্ধ করে বাংলা উচ্চারন ও লেখার দায়-দায়িত্ব নিয়ে। এটি ভয়ঙ্কর রূপে আমাদের সম্মুখে এখন দৃশ্যমান। মাতৃভাষার অপপ্রয়োগ এখন সরকারি প্রতিষ্ঠানেও মিলছে। জাতীয় অনুষ্ঠানেও শ্রদ্ধাঞ্জলি বানানে ভুল দেখা গেছে। দুর্নীতি বানানে ভুল অহরহ। বাক্য-শব্দে-বানানে ব্যাপক অনাচার ও বিভ্রান্তি চলছে। জাতীয় প্রতিষ্ঠান বাংলা একাডেমি এ বিষয়ে তেমন কিছু করতে পারছে বলে মনে হয় না। যে বানানবিধি বাংলা একাডেমি বাংলাদেশের বিভিন্ন বিশ্ববিদ্যালয় ও জাতির ওপর চাপিয়ে দিয়েছে তা দুঃখজনক। অনেকে তা অগ্রহণযোগ্যও মনে করে। প্রমিত বাংলা বানান সর্বজনীন হয়ে ওঠেনি। শুধু বানানরীতি নয়, অনুবাদ বিষয়েও এ প্রতিষ্ঠানের উদাসীনতা দুর্লক্ষ্য নয়। অনুবাদ ছাড়া ভাষা সমৃদ্ধ হওয়া কিংবা আন্তর্জাতিক গ্রহণযোগ্যতা পাওয়া সম্ভব নয়। স্বাধীনতার পর বাংলা একাডেমির অনুবাদ শাখাটি যে সমৃদ্ধ উচ্চতায় ছিল তা এখন তলানিতে ঠেকেছে। অনুবাদের কাজ যেটুকু হচ্ছে তা বেসরকারিভাবে, ব্যক্তি-উদ্যোগে। ভাষা-সংস্কৃতি সংরক্ষণ ও অভিধান প্রণয়নের পাশাপাশি বাংলা একাডেমির এদিকটায়ও নজর দেয়া জরুরি। ‘জাতির মননের প্রতীক’ ভাষা আন্দোলনের রক্তস্নাত এ প্রতিষ্ঠান বাংলা ভাষা ও সাহিত্য সংরক্ষণ ও বিকাশের সূতিকাগার, সেটির মান রক্ষা করা সমীচীন। তা ভুলে গেলে আমাদের সংস্কৃতিই তো বিপর্যয়ের মুখে পড়তে পারে- যা কারোরই কাম্য নয়।
এ প্রসঙ্গসমূহ কারও প্রতি আক্রমণ বা সমালোচনা নয়, সম্মুখে চলার প্রশ্ন ও প্রস্তাবনা মাত্র। ভাষার প্রতি শ্রদ্ধা অবারিত হওয়ার লক্ষ্যমাত্রাই এখানে প্রতিশ্রুত। যুগান্তরের প্রতিষ্ঠাবার্ষিকীতে এর সাফল্য কামনা করি।
লেখক : কথাসাহিত্যিক ও প্রাবন্ধিক
অধ্যাপক, রাজশাহী বিশ্ববিদ্যালয়

শীর্ষ খবর
সর্বশেষ খবর
জাতীয়
টিয়ারশেলেই চোখে আঘাত সিদ্দিকুরের
দোহারে বৃদ্ধা হত্যায় নারীসহ চারজনের ফাঁসি
আন্তর্জাতিক
মার্কিন সেনা প্রত্যাহার করে নির্বাচন চান হেকমতিয়ার
আফগানিস্তানে জঙ্গি হামলায় শিশুসহ অর্ধশত নিহত
রাজনীতি
'তুফান রাজনের মতো কর্মী আমাদের প্রয়োজন নেই'
আদালত পরিবর্তনে খালেদার আবেদনের শুনানি মুলতবি
খেলা
বড় অংকের টাকায় দলবদলে ফের ঢাকায় ওয়েডসন
সাকিবের অলরাউন্ড নৈপুণ্যে দারুণ জয় পেল জ্যামাইকা
'তুফান রাজনের মতো কর্মী আমাদের প্রয়োজন নেই'
নারায়ণগঞ্জে গা শিউরে উঠা ১০ খুন
ঘুষের টাকাসহ শিক্ষা কর্মকর্তাকে আটক
জবিতে ভর্তির আবেদন ৮ আগস্ট, পরীক্ষা ১৫ সেপ্টেম্বর
সিলেটে কলেজ ও ক্লিনিকে ভাংচুর, লুটপাট
মাস্টার্সে অনলাইনে ভর্তি ১৬ আগস্ট শুরু
হিলি সীমান্তে বিজিবি-বিএসএফের 'রাখি বন্ধন'
অন্তঃসত্বা গৃহবধূকে গাছে বেঁধে নির্যাতনের ঘটনায় মামলা
সুদের টাকার জন্য চাপ, রিকশাচালকের আত্মহত্যা
১১২ বিচারকের পদোন্নতি
বর্ষপূর্তি সংখ্যা বিভাগের অারও খবর
একুশের বিচার, একুশের পরিণাম
মানববিদ্যার দৈন্যদশা ঘোচানো চাই
বাংলা প্রচলনে স্থবিরতা কেন?
বাংলা প্রচলন সমস্যা
অনুবাদের সৃজনশীলতা
সাম্রাজ্য বিস্তারের হাতিয়ার ভাষা
বাংলা ভাষার রাষ্ট্রে ভাষা কেন শূন্যে মিলায়!
উচ্চশিক্ষাঙ্গনে বাংলা ভাষার চর্চা ও কিছু বাস্তবতা
রুখতে হবে বিদেশী ভাষার আগ্রাসন
ভাষা নিয়ে যথেচ্ছাচার
বাংলা ভাষা ও সাহিত্যে লোকসঙ্গীতের ভূমিকা
আরও যারা লিখেছেন
প্রথম পাতা
শেষ পাতা
খবর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
তারাঝিলমিল
বর্ষপূর্তি সংখ্যা
খেলা
বাংলার মুখ
ইউনিয়ন পরিষদ নির্বাচন ২০১৬
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
'তুফান রাজনের মতো কর্মী আমাদের প্রয়োজন নেই'       'আদালত অথবা বিদেশিরা ক্ষমতায় বসাবে এমন দিবাস্বপ্ন ভেঙে যাবে’       মিরপুরের পোশাক শ্রমিকদের দাবি মানল মালিকপক্ষ       ইলিশের মালিক বাংলাদেশ       ষোড়শ সংশোধনী বাতিলের রায় লজ্জার: এরশাদ